Overgangen gikk formelt sett i orden mandag ettermiddag, og tirsdag presenteres Abu i MSL-klubben Columbus Crew. Der blir han lagkamerat med tidligere Godset-spiller Ola Kamara.

Sportssjef Jostein Flo sier at klubben har tatt menneskelig hensyn i denne saken, der Abu hadde et sterkt ønske om å komme nærmere familien som er bosatt i USA.

- Abu har savnet kona og sønnen sin masse. Det var veldig hyggelig å ringe til ham og si at han nå kan gjenforenes med familien. Dette betyr mye for Abu. Han er glad for at viste forståelse, forteller Flo.

Den ghanesiske midtbanespilleren spilte totalt 154 kamper for Strømsgodset, fordelt på seks sesonger – og tre ulike perioder. Abu har vært en viktig brikke for klubben i det vi kan kalle vår andre storhetstid.